คำสั่งคณะรักษาความสงบแห่งชาติ ที่ 91/2557 เรื่อง แต่งตั้งคณะกรรมการพัฒนาระบบการบริหารจัดการขนส่งสินค้าและบริกราของประเทศ (กบส.)

คำสั่งคณะรักษาความสงบแห่งชาติ

คำสั่งคณะรักษาความสงบแห่งชาติ
ที่ ๙๑/๒๕๕๗
เรื่อง
แต่งตั้งคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) [๑]

เพื่อให้การพัฒนาระบบการบริหารจัดการขนส่งสินค้าและบริการของประเทศไทยเป็นไปอย่างมีประสิทธิภาพ
สนับสนุนการเพิ่มขีดความสามารถในการแข่งขัน
และสร้างความเจริญเติบโตทางเศรษฐกิจของประเทศในภาพรวม
หัวหน้าคณะรักษาความสงบแห่งชาติจึงแต่งตั้งคณะกรรมการพัฒนาระบบการบริหารจัดการขนส่งสินค้าและบริการของประเทศ
(กบส.) โดยมีองค์ประกอบและอำนาจหน้าที่ ดังนี้

๑.  องค์ประกอบ
๑.๑ รองหัวหน้าคณะรักษาความสงบแห่งชาติ/
           ประธานกรรมการ
หัวหน้าฝ่ายกิจการพิเศษ
๑.๒
หัวหน้าฝ่ายกฎหมายและกระบวนการยุติธรรม       รองประธานกรรมการ
๑.๓ ปลัดสำนักนายกรัฐมนตรี                              กรรมการ
๑.๔ ปลัดกระทรวงการคลัง                                 กรรมการ
๑.๕ ปลัดกระทรวงการต่างประเทศ                         กรรมการ
๑.๖ ปลัดกระทรวงเกษตรและสหกรณ์                      กรรมการ
๑.๗ ปลัดกระทรวงคมนาคม                                กรรมการ
๑.๘
ปลัดกระทรวงทรัพยากรธรรมชาติและสิ่งแวดล้อม    กรรมการ
๑.๙
ปลัดกระทรวงเทคโนโลยีสารสนเทศและการสื่อสาร  กรรมการ
๑.๑๐ ปลัดกระทรวงพลังงาน                               กรรมการ
๑.๑๑ ปลัดกระทรวงพาณิชย์                                กรรมการ
๑.๑๒ ปลัดกระทรวงแรงงาน                                กรรมการ
๑.๑๓ ปลัดกระทรวงศึกษาธิการ                            กรรมการ
๑.๑๔ ปลัดกระทรวงอุตสาหกรรม                          กรรมการ
๑.๑๕ ผู้อำนวยการสำนักงบประมาณ                      กรรมการ
๑.๑๖
ประธานกรรมการสภาหอการค้าแห่งประเทศไทย  กรรมการ
๑.๑๗ ประธานสภาอุตสาหกรรมแห่งประเทศไทย          กรรมการ
๑.๑๘ ประธานสมาคมธนาคารไทย                         กรรมการ
๑.๑๙ ประธานสภาผู้ส่งสินค้าทางเรือแห่งประเทศไทย
    กรรมการ
๑.๒๐ เลขาธิการคณะกรรมการพัฒนาการ                 กรรมการและเลขานุการ
เศรษฐกิจและสังคมแห่งชาติ
๑.๒๑
รองเลขาธิการคณะกรรมการพัฒนาการ                        กรรมการและผู้ช่วยเลขานุการ
เศรษฐกิจและสังคมแห่งชาติ
ที่เลขาธิการคณะกรรมการพัฒนาการ
เศรษฐกิจและสังคมแห่งชาติ มอบหมาย

๒.  อำนาจหน้าที่
๒.๑
ให้ความเห็นหรือเสนอแนะต่อคณะรักษาความสบแห่งชาติในประเด็นที่เกี่ยวข้องกับการพัฒนาระบบการบริหารจัดการขนส่งสินค้าและบริการของประเทศ
๒.๒ กำกับดูแล ประสานงาน และเร่งรัดติดตามการดำเนินงานของส่วนราชการ หน่วยงานของรัฐ
และหน่วยงานอื่นที่เกี่ยวข้องกับการพัฒนาระบบการบริหารจัดการขนส่งสินค้าและบริการของประเทศ
๒.๓
เชิญผู้แทนหน่วยงานภาครัฐและเอกชนมาชี้แจงข้อเท็จจริงหรือให้ข้อมูลต่อคณะกรรมการ
รวมทั้งเรียกเอกสารที่เกี่ยวข้องเพื่อใช้ประกอบการพิจารณา
๒.๔ แต่งตั้งคณะอนุกรรมการและคณะทำงาน เพื่อช่วยเหลือหรือปฏิบัติงานได้ตามความเหมาะสม
เพื่อดำเนินการตามที่คณะกรรมการมอบหมาย
๒.๕
ปฏิบัติหน้าที่อื่นตามที่คณะรักษาความสงบแห่งชาติหรือหัวหน้าคณะรักษาความสงบแห่งชาติมอบหมาย
ให้สำนักงานคณะกรรมการพัฒนาการเศรษฐกิจและสังคมแห่งชาติ
อำนวยความสะดวกในการปฏิบัติงานของคณะกรรมการฯ
สำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการ พ.ศ.
๒๕๔๗ และที่แก้ไขเพิ่มเติม และค่าใช้จ่ายที่เกี่ยวข้องกับการบริหารจัดการอื่น ๆ ที่จำเป็นต่อการปฏิบัติงานของคณะกรรมการฯ
ให้เบิกจ่ายตามระเบียบทางราชการ โดยให้เบิกจ่ายจากสำนักงานคณะกรรมการพัฒนาการเศรษฐกิจและสังคมแห่งชาติ

ทั้งนี้ ตั้งแต่บัดนี้เป็นต้นไป

สั่ง ณ
วันที่ ๙ กรกฎาคม พุทธศักราช ๒๕๕๗
พลเอก
ประยุทธ์  จันทร์โอชา
หัวหน้าคณะรักษาความสงบแห่งชาติ

ปริยานุช/ผู้จัดทำ
๒๘ กรกฎาคม
๒๕๕๗

จุฑามาศ/ผู้ตรวจ
๑ สิงหาคม ๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๑๓๙ ง/หน้า ๑/๒๓ กรกฎาคม ๒๕๕๗